**Айтсын деп ақиқатты тілді берген**

Тіл мәселесі- мәңгілік тақырып. Қай ұлтта, қай елде болса да, тіл қастерлі де, құдыретті. Ол - әрбір адамға ана сүтімен бірге еніп, қалыптасады. Тіл байлығы- әр халықтың ұлттық мақтанышы. Тіл -атадан балаға мирас болып қалып отыратын баға жетпес мұра. Тіл- өмірдің ұлы қаруы іспеттес. Сөз өнері “Адамға екі нәрсе тірек тегі: Бірі- тіл, бірі -ділің жүректегі,”- деп Жүсіп Баласағұн бабамыз өсиет еткендей,тіл- халықтың жан жүрегі, оның күллі рухани -имандылық , табиғи- құқықтық ырыс- игіліктерінің негізі. Тіл-асыл мұра, көненің көзі, бабалар сөзі ғана емес халықтың өзі. ‘Тіл тағдыры- ел тағдырың’ деген айшықты ақиқаттың кейінгі уақытта қанатты сөзге, қастерлі ұранға айналып кетуі де сондықтан болса керек.

 Тіл мәртебесі -елдіктің айнасы , ұлттың ұлылығы , халықтың тарихтағы орнын белгілейтін мемлекеттік сыны. “Адамзатты сақтанудың ұлтты қорғаудың басты жолы-тілді қорғау, дамыту”,-десек әсте қателеспейміз деп ойлаймын.

 Қазақ халқының рухани байлылығының мәйегі -тіл. Барша өнерді қадір тұтқан халқымыз солардың ішінен “Өнер алды -қызыл тіл” деп, бөле- жара айтқаны оның қасиеті мен киесіне сенгендей болар. “Өткірдің жүзі, кестенің бізі , өрнегін сендей сала алмас” -деп, Абай данамыз арғы- бергі тарихтың сабағын саралай кетіп халқына рухани дүниесіндегі көркем тілдің орны мен құдырет -күшін дәл бағалапты. Халқымыздың сөз туралы “Бұл сөзді сатып алдым құнан нарға”, “Ақылың болса сөз тыңда”, “Төл жібектей таза сөз еш жеріңді жырмайды” деген сөздерде өте көп мән жатыр. Халық шешендерін бұлбұл, дүлділ, жампоз, жүйрік, жезтаңдай күміс көмей деп ардақтаса , келелі ойды кестелі сөзбен келтіріп айта білген адамды шешен атағаны белгілі.

 Сөйлер сөздің айтулы шеберлері “От тілді, орақ ауызды” деп мадақтаған. Сөздің мәнерлі , ойлы тұжырымды болуына аса талғаммен қараған. Тіл өнері халқымыз үшін, шын мәнісінде дертпен тең болған. Бүгінгі күнде де тіл тағдыры аз қозғалмайды. Ең басты проблема , қазіргі таңның зары, бүгінгінің шері ана тіліміз десем , артық айтқаным емес. Қазақстан Республикасының мемлекеттік тілі, ана тіліміздің атамекенімізде өзінің құдыреттілігі мен асылдығы, өткірлігі, тазалығы мен шырайлылығы дәрежесінде құлашын кең жайып , өресіне, биігіне жете алмай отырғандығы осы сөзіме дәлел. Таза тілімізді қорлап , қазақша не орысша екені белгісіз, түсініксіз жаргон сөздер жастар арасында көп қолданылуда. Мәңгүрттік! Бұған қоятын басқа қилы теңеу, тәтті атау болмады. Өз араларында ғана түсінетін сөздерді естісем болашағымыздың, тіліміздің құлдырап бара жатқанына жаным ашып, жүрегмнің сыздайтыны рас. Балық басынан шіриді емеспе?! Билік басындағылардың мәңгүрттеніп сөйлеуі әрине келешек ұрпаққа әсерін тигізеді. Өз ана тілінде бір сөйлемді ежелеп оқи алмайтын да ақ жағалыларымыз бар екені , көп екені рас- ақ. Жақында Қытай елінде студенттерге берілген тест сұрақтарының ішінде ,басшылары да халқы да өз тілінде сөйлемейтін жалғыз мемлекетті көрсетіңіз деген сұраққа Қазақстан деген жауап көрсетіліпті. Бұған не дейсіздер? Онысы рас әрине, ол елге ешқандай айып таға алмаймыз. Сырт көз сыншы.... Қайсыбірін айтамыз!... Әр ата- ана балаларын өз ана тілінде сөйлеуді дәріптеп, патриотизмге шақырса біздің болашағымыздың жарқындығы, мақсатымыздың орындалғаны. Біздер, тіл жанашырлары , жас өркенге ана тіліміздің қастерлі де қасиетті екенін, өз ана тілімізде сөйлеу керек екенін қайта-қайта айтудан жалықпаймыз, алайда отбасындағы тәрбие басты рөл атқарады.

 Өткір тілді, өр мінезді Бауыржан атамыз мерзімді басылымдар мен кітаптардағы “шүршіттенудің, қазақ тілін “кедей, дөрекі, икемсіз тіл деп қорлаған үкіметтегі басшы өзге ұлт өкілдері, тіпті қазақ азаматтарының ұлт намысынан ажыраған “надан,” азғындықтарын, тіл мамандарының сауатсыздығын , тіл тазалығынан ажыраған қазақтарды дәлелді мысалдармен өлтіре сынайды. Оларға мынадай жауап қайтарады: “Қазақ тілі- өзінің таз түрінде бірнеше ғасырдан бері өткірлігімен бой балқытып, тамыр шымырлатып , жан- жүйеңді жандырып, құлақ- құршын қандырып , ұғымға қанымды , жүрегіңе тиімді”….Деген екен.

 Қысылтаяң қатал жағдайда қайрап, егеп “сөз тапқанға қолқа жоқ” дегендейін, ерге, елге медет болып, адам түгіл жағдайдың көмейіне құм құйып, азуын аштырмай , үнін шығармай қоятын тіл!.

 Қазақ тілі- іргесі мыңдаған жыл бұрын қаланған , жас мөлшері Мысыр пирамидаларымен тұрғалас, ғажайып ескерткіш тәрізді. Ол- қазақтың аласындай кең пішілген , жайдарлы да жалпақ тіл. Оған қысылып- қымтырылып, асығып- аттығу, тіл ұшынан шүлдірлеп -бұлдырлау мүлде жат! Қазақ тілінің қазіргі жағдайын ойласам , көз алдыма көп жылдар көрінген жайдақтап жауыр болған , құйрық жалы сұйылған , әбден қан жілін болып, төрт аяғынан бірдей тұралаған тұлпар елестейді... Радио мен теледидидарда тіл безейтін қазақтарды тыңдап отырып таң қаласың. Кілең шүлдірлек, былдырлақтар мен тұтықпа, кекештер қайдан пайда болған дерсің! Бұл бір кезде ұлы билердің көкірегінде дамылдап, көрігінде шыңдалған осынау ғажайып тілде суырылып сөйлейтін бірде-бір шешен қалмады деген не сұмдық? Марксшілдердің “Тіл-қатынас құралың” дейтін қағиданың астарында харамдық бар. Бұлай болғанда оны кез келген басқа тілмен алмастыра салу қиынға түспейді. Шындығында солай ма?! Тілді алмастыру жаныңды алмастырумен бірдей емеспе.?!....